Suchinthana/ta-wikipedia huggingface dataset:
இரண்டாம் டேரியஸ்

இரண்டாம் டேரியஸ் (Darius II) பாரசீக அகாமனிசியப் பேரரசராக கிமு 423 முதல் 404 வரை 19 ஆண்டுகள் ஆட்சி செய்தவர். மேலும் இவர் பிந்தைய கால எகிப்திய இராச்சியத்தின் பர்வோனாகவும்  ஆட்சி செய்தவர்.

அகாமனிசியப் பேரரசர் முதலாம் அர்தசெராக்சஸ் கிமு 424-இல் மறைவான போது இரண்டாம் அர்தசெராக்சஸ் ஆட்சி பீடம் ஏறினார். இரண்டரை மாதம் கழித்து இரன்டாம் அர்தசெராக்சை தனது சகோதரர் சோக்டியானசை கொன்று அகாமனிசியப் பேரரசரசின் ஆட்சி பீடம் ஏறினார். பின்னர் சோக்டியானசை வீழ்த்திய இரண்டாம் டேரியஸ் கிமு 423-இல் பாரசீகத்தின் அகாமனிசியப் பேரரசராக முடிசூட்டிக் கொண்டார்.

வரலாற்றாளர்கள் இரண்டாம் டேரியசின் ஆட்சிக் காலம் குறித்து சிறிதளவே அறிந்து வைத்துள்ளனர். மெசொப்பொத்தேமியாவில் இருந்த  மீடியர்கள் கிமு 409-இல் அகாமனிசியப் பேரரசர் இரன்டாம் டேரியசுக்கு எதிராக கிளர்ச்சி செய்தனர்.

ஏதன்ஸ் உடன் பிணக்கு
ஏதன்ஸ் நாட்டு கிரேக்கர்கள், இரண்டாம் டேரியசுக்கு எதிராக கிளர்ச்சி செய்ய, கிமு 413-இல் அனத்தோலியா பகுதியில் வாழ்ந்த அமோர்ஜஸ் மக்களை தூண்டி விட்டனர். கிமு 414-இல் ஏஜியன் கடல் பரப்பில் இரண்டாம் டேரியஸ் கப்பற்படைகளை பெருக்கியதுடன், ஏதன்ஸ் படைகளுக்கு எதிராக ஸ்பார்ட்டன்களுடன் கூட்டு சேர்ந்தார். இதனால் ஏதன்ஸ் நாட்டு கிரேக்கர்கள் அதிகம் வாழந்த ஆசியா மைனரின் ஐயோனியா நகரத்தை இரண்டாம் டேரியஸ் கிமு 412-இல் கைப்பற்றினார்.

கிமு 404-இல் இரண்டாம் டேரியஸ் தனது ஆட்சியின் 9-ஆம் ஆண்டின் போது மறைந்த போது, அவரது மகன் இரண்டாம் அர்தசெராக்சஸ் பாரசீக அகாமனிசியப் பேரரசராக முடிசூட்டிக் கொண்டார்.

இதனையும் காண்க 
 பாரோக்களின் பட்டியல்
 பண்டைய எகிப்திய அரசமரபுகள்

மேற்கோள்கள்

ஆக்கிமெனியப் பேரரசர்கள்
எகிப்தின் இருபத்தி ஏழாம் வம்சம்
எகிப்திய மன்னர்கள்
பாபிலோனிய மன்னர்கள்
கிமு 404 இறப்புகள்
ஈபேர்டு

ஈபேர்டு (Ebird) என்பது பல்லுயிரியம் சார்ந்த ஒரு மக்கள் அறிவியல் திட்டமாகும். உலகளாவிய  பறவை நோக்கர்களின் பறவைகாணல் நிகழ்வுகளைப் பதிவு செய்து, அவற்றை ஒருங்கிணைப்பதற்கான இணையவழிக் களமாக ஈபேர்டு உள்ளது. கார்னெல் பல்கலைக்கழகத்தின் பறவையியல் ஆய்வுக்கூடத்தால் இத்திட்டம் செயல்படுத்தப்படுகிறது.

பறவை காணல்களை சேகரித்து, சேமித்தும் வைப்பதன் மூலம் பறவைகளின் பரவலையும் அவற்றின் திரள்வையும் குறித்து ஒப்பீடு செய்வதற்கான விவரத்தொகுப்பு கிடைக்கிறது; இத்தரவுகள் பொதுவெளியிலும் அறிவியல் பயன்பாட்டிற்கும் பரவிட ஈபேர்டு உதவுகிறது. ஈபேர்டு கூட்டு மூலத்துவத்திற்கு எடுத்துக்காட்டாக உள்ள ஒரு அமைப்பாகும். அறிவியலை மக்கள்மயப்படுத்துவதற்கும் மக்கள் அறிவியலை ஊக்கப்படுத்தி, அவர்கள் சேகரித்த தகவல் தரவுகளை அவர்கள் பயன்பாட்டுக்கே அளிப்பதற்கும் எடுத்துக்காட்டாக இது விளங்குகிறது.

வரலாறும் நோக்கமும் 
ஈபேர்டு 2002ஆம் ஆண்டு கார்னெல் பல்கலைக்கழகத்தின் பறவையியல் ஆய்வுக்கூடம் மற்றும் தேசிய ஆதுபான் குமுகம் ஆகிய இரு அமைப்புகளால் தொடங்கப்பட்டது. சாக் லாரிவீ எனப்படும் ஆய்வாளரால் 1975ஆம் ஆண்டு வெளியிடப்பட்ட ஒரு தரவுத்தளத்தை அடிப்படையாகக் கொண்டே இது செயல்பாட்டுக்கு வந்தது.

மேற்கோள்கள் 

பறவையியல்
சிசாரியன்

15-ஆம் தாலமி  அல்லது சிசாரியன் ('''''') (, உரோமைப் படைத்தலைவர் ஜூலியஸ் சீசர் மற்றும் எகிப்தின் கிரேக்க தாலமி பேரரசின் இராணி  கிளியோபாட்ராவுக்கும்   கிமு 23 சூன் 47-இல் பிறந்தவர் சிசோரியன். தனது தாய் கிளியோபாட்ராவின் துணையுடன் சிசாரியன் தனது மூன்றாம் வயதில் கிமு 44-இல் எகிப்தின் அரியணை ஏறினார். கிமு 12 ஆகஸ்டு 30-இல் உரோமைப் படைத்தலைவர் அகஸ்ட்டஸ், சிசேரியனை கொல்ல ஆணையிடும் வரை, ஏழாம்கிளியோபாட்ரா எகிப்தின் துணை-ஆட்சியாளராக இருந்தார். 

கிரேக்க தாலமி வம்ச எகிப்தின் இராணி ஏழாம் கிளியோபாற்றாவின் மூத்த மகன் சிசாரியனின் தந்தை எகிப்தியரல்லாத உரோமானியப் படைத்தலைவரான ஜூலியஸ் சீசர் ஆவார். சிசாரியனே பண்டைய எகிப்தின் இறுதிப் பார்வோன் ஆவார்.

இதனையும் காண்க
 பண்டைய எகிப்திய அரசமரபுகள்

அடிக்குறிப்புகள்

வெளி இணைப்புகள் 
 Ptolemy XV Caesarion  entry in historical sourcebook by Mahlon H. Smith

தாலமி வம்சம்
எகிப்திய மன்னர்கள்
காரணிப்படுத்துதல்

கணிதத்தில், காரணிமயமாக்கல் அல்லது காரணிப்படுத்துதல் அல்லது காரணியாக்கம் என்பது, ஒரு எண் அல்லது ஒரு கணித விரிவை ஒன்றுக்கும் மேற்பட்ட பல காரணிகளின்  பெறுக்கற்பலனாக, சிறிய அல்லது எளிமையான விரிவுகளாக எழுதுவதகும். எடுத்துக்காட்டாக, 3 × 5 என்பது முழு எண் 15 இன் காரணிமயமாக்கலாகும், மற்றும் (x - 2) ( x + 2) என்பது x2 -4 என்ற பல்லுறுப்புக்கோவை இன் காரணிமயமாக்கலாகும்.

மேற்கோள்கள்

எண்ணியலில் காணப்படும் வகுத்தல், அதாவது மெய்யெண் மற்றும் சிக்கலெண் போன்றவைகளுக்கு காரணிமயமாக்கல் பொதுவாக அர்த்தமுள்ளதாக கருதப்படுவதில்லை. எனெனில் எந்த ஒரு X ஐயும் XY *(1/Y)  அல்லது (Y ≠ 0) என எழுத முடியும். எவ்வாறாயினும், ஒரு அர்த்தமுள்ள காரணிமயமாக்கல் விகிதமுறு எண் அல்லது விகிதமுறு விரிவை அதை திட்டவடிவில் எழுதுவது மற்றும் பகுதியையும் தொகுதியையும் தனித்தனியாக காரணிப்படுத்துவதாகும். 
அடிப்படை இயற்கணிதம்
எண்கணிதம்
ஓடத்தில் பள்ளி

ஓடத்தில் பள்ளி (ஓடத்தில் பள்ளிவாசல்) (Odathil Palli) என்பது தென்னிந்திய மாநிலமான கேரளதில் உள்ள தலச்சேரி  நகரத்தில் உள்ள 200 ஆண்டுகள் பழமையான பள்ளிவாசல் ஆகும். இந்த பள்ளிவாசல் 1806 ஆம் ஆண்டு கட்டப்பட்டது.

வரலாறு 
200 ஆண்டுகள் பழமையான இந்த ஒடத்தில் பள்ளி மற்றும் பூங்கா தலசேரியின் இதயப் பகுதியில் உள்ளது. ஓடதில் பள்ளி அமைந்த இடம் டச்சுக்காரர்களின் கரும்பு தோட்டமாக இருந்தது. இது பின்னர் பிரித்தானியருக்கு சொந்தமான கிழக்கிந்திய கம்பெனியின் கைகளுக்கு மாறியது. 

முஸ்லீம் கேரளரான மூசாககா கிழக்கிந்திய கம்பெனியின் ஒப்பந்தக்காரராக இருந்தார். தலசேரியின் கீய் குடும்பத்தைச் சேர்ந்தவர் மூசாக்கா . அக்காலத்தின் முக்கிய வர்த்தகர்களில் ஒருவராக இருந்தனர். 

மூசாககா மிகவும் நேர்மையானவர், நம்பகமானவர் என்று கருதப்பட்டார். எனவே, அவரது விசுவாசத்திற்கு வெகுமதி அளிக்க நிறுவனம் விரும்பியது. அவரது வேண்டுகோளின்படி, அவருக்கு டச்சு கரும்புத் தோட்டம் அன்பளிப்பாக வழங்கப்பட்டது. மூசாககா இந்த நிலத்தை இலவசமாக பெற விரும்பாததால், ஒரு சிறிய தொகை கொடுத்து விலைக்கு வாங்கினார்.

சொற்பிறப்பியல் 
முன்பு டச்சுகார்ர்களுக்கு சொந்தமாகவும், பின்னர் ஆங்கிலேயருக்கு சொந்தமாகவும் தலசேரியில் இருந்த  'கரிம்பின்-ஓடம்' ( கரும்புத் தோட்டம்) பகுதியில் ஒரு அழகான பள்ளிவாசலைக் கட்டினார். ஓடம் என்றால் மலையாளத்தில் 'தோட்டம்' என்று பொருள்.  ஓடத்தில் கட்டப்பட்டதால், இந்த பள்ளிவாசல் ஓடதில் பள்ளி என்று அழைக்கப்பட்டது. அதாவது 'ஓடத்தில் பள்ளிவாசல்'. இது அச்சு அசல் கேரள பாணியில் கட்டபட்ட இந்த பள்ளிவாசல். இதன் மேற்கூரை செப்புத் தகடால் வேயப்பட்டது.  குவிமாடம் தங்கத்தால் செய்யபட்டிருந்தது.  மேலும் பிராமணிய பாரம்பரியத்தில் கட்டபட்டதைப் போன்ற அழகிய அம்சங்களைக் கொண்டுள்ளது. ஆகவே பிற பள்ளிவாசல்களுக்கே உரிய முட்டை வடிவ குவிமாடம், தூபி போன்றவை இங்கு கிடையாது. அந்த நாட்களில் நிலவிய சமய நல்லிணக்கத்தையும், கேரள ஆட்சியாளர்கள் பின்பற்றிய  சகிப்புத்தன்மைக் கொள்கைக்கு இது ஒரு எடுத்துக்காட்டாக உள்ளது. இதில் அனைத்து முஸ்லிம்களும் பிரார்த்தனை செய்யலாம். கபரிஸ்தானில் (மசூதியை ஒட்டியுள்ள கல்லறை) கீஸ் குடும்பத்துக்கு உரியவர்களின் சடலங்கள் மட்டுமே அடக்கம் செய்யப்படுகின்றன.

சிறப்பம்சங்கள் 
ஓடத்தில் பள்ளியானது சுற்றுலாப் பயணிகள் பார்க்க வேண்டிய இடம் என்றாலும், உள்ளே முசுலீம்களைத் தவிர மற்றவர்களுக்கு அனுமதி இல்லை என்பதால் வெளியில் இருந்து பார்க்கலாம். ஓடத்தில் பள்ளியின் சிறப்பம்சங்கள் என்னவென்றால், இது தனிச்சிறப்பான கேரளக் கட்டிடக்கலையால் கட்டபட்டுள்ளது. மேலும் இது தலிச்சேரியின் இதயப்பகுதியில் உள்ளது. கூரையின் சிகரம் தங்கத்தால் ஆனது. சுவர்கள் மரத்தால் வேயப்பட்டது. இந்த பள்ளிவாசல் இன்றும் வழிபாடு பயன்பாட்டில் உள்ளது. பள்ளிவாசலுக்கு முக்கியமாக மூன்று பாதைகள்  உள்ளன. முதலாவது தலசேரி பழைய பேருந்து நிலையத்துக்கு அருகிலுள்ள முதன்மை  வாயில் வழியாக. அடுத்தது லோகன்ஸ் சாலை வழியாகவும், மூன்றாவது ஓ.வி. சாலையுடன் இணைக்கப்பட்ட கட்டிடத்தின் கொல்லைப்புற வழியும் ஆகும்.

மேலும் காண்க 
 தலச்சேரி 
 தலைச்சேரிக் கோட்டை

மேற்கோள்கள்

கேரளத்தில் உள்ள பள்ளிவாசல்கள்
கண்ணூர் மாவட்டத்திலுள்ள சமய வழிபாட்டுத் தலங்கள்
வாலுவர்

வாலுவர்  (chef) என்பவர் பயிற்சிபெற்ற தொழில்முறையான சமையற்காரர் ஆவர்.

வாலுவர் என்போர் பெரும்பாலும் ஒரு குறிப்பிட்ட நாட்டு அல்லது இனச் சமையல்வகையில் வல்லுநராகவும் அதன்படியான உணவேற்பாட்டின் அனைத்துக் கூறுபாடுகளிலும் கைதேர்ந்தவர்களாயும் இருப்பர். வாலுவன் என்ற சொல் தமிழில் தொன்றுதொட்டே சமையற்காரன் என்ற பொருளில் வழங்கிவந்துள்ளது (மதுரைக்காஞ்சி:36, புறநானூறு:372:9), திவாகர நிகண்டு:821).

வாலுவர் கல்விநிறுவனம் ஒன்றிலிருந்தோ ஏற்கெனவே அநுபவமுள்ள வாலுவரிடம் பயிலியாகச் சேர்ந்து பயின்றோ முறையான பயிற்சிபெறவியலும்.

மேற்கோள்கள்

வெளியிணைப்புகள் 

சமையல்
தொழில் வாரியாக மக்கள்
மசாட்சுகு அசகாவா

மசாட்சுகு அசகாவா (பிறப்பு 1958), ஒரு சப்பானிய அரசு ஊழியர், ஆசிய வளர்ச்சி வங்கியின் (ADB) தலைவராக உள்ளார். 2020 ஜனவரி 17 அன்று பதவியேற்ற அசகாவா, ஆசிய வளர்ச்சி வங்கியின் 10 வது தலைவராக உள்ளார். அவர் முன்னர் சப்பானின் பிரதம மந்திரி ஷின்சோ அபே மற்றும் சப்பானின் துணைப் பிரதமரும் நிதி அமைச்சருமான டாரோ அசோ ஆகியோரின் சிறப்பு ஆலோசகராக இருந்துள்ளார். முன்னதாக சப்பானில் நிதி அமைச்சகத்தில் சர்வதேச விவகாரங்களுக்கான துணை அமைச்சராகவும் இருந்தள்ளார்.

ஆரம்ப கால வாழ்க்கை 
சப்பானின் சிசுயோகா மாகாணத்தில் பிறந்த அசகாவா , டோக்கியோ பல்கலைக்கழகத்தின் பொருளாதாரம் படித்து 1981 இல் இளங்கலை பட்டம் பெற்றார். அதே ஆண்டு சப்பானில் உள்ள நிதி அமைச்சகத்தில் சேர்ந்தார். அசகாவா பின்னர் அமெரிக்காவின் பிரின்ஸ்டன் பல்கலைக்கழகத்தில் 1985 இல் எம்பிஏ பட்டம் பெற்றார்.

அரசு இணைந்த பணிகள் 
சப்பானில் நிதி அமைச்சகத்தில் மசாட்சுகு அசகாவாவின் பணிகள் பின்வருமாறு:

 2000-2002: பிராந்திய நிதி ஒத்துழைப்பு பிரிவு, வெளியுறவுத்துறை அமைச்சகம் 
 2002-2004: சர்வதேச வரிக் கொள்கை பிரிவு, வருமானவரித்துறை 
 2004-2006: அந்நிய செலாவணி சந்தைகள் பிரிவு 
 2006-2007: வளர்ச்சி கொள்கை பிரிவு 
 2007-2008: சர்வதேச பணியகத்தின் ஒருங்கிணைப்பு பிரிவு இயக்குநர் 
 2009–2013: சர்வதேச விவகாரங்களுக்கான துணை அமைச்சர் 
 2012–2013: சர்வதேச பணியகத்தின் மூத்த துணை இயக்குநர் செனரல் மற்றும் துணை பிரதமர் மற்றும் நிதி அமைச்சரின் நிர்வாக உதவியாளர், நிதி அமைச்சகம் 
 2013–2014: கொள்கை திட்டமிடல் மற்றும் ஒருங்கிணைப்பு துணை அமைச்சர் 
 2014–2015: சர்வதேச பணியகத்தின் இயக்குநர் செனரல் 
 2015–2019: ஜி20 / ஐஎம்எப் பிரச்சினைகள், அந்நிய செலாவணி வீதக் கொள்கை, மற்றும் மேம்பாட்டு உதவி உள்ளிட்ட ஜப்பானிய நிதி அமைச்சகத்தின் அனைத்து சர்வதேச கொள்கைகளுக்கான பொறுப்புகளுடன் சர்வதேச விவகாரங்களுக்கான துணை அமைச்சர்.

ஆசிய வளர்ச்சி வங்கியின் தலைவர் 
ஆசிய வளர்ச்சி வங்கியின் ஆளுநர்கள் குழு (ADB) வங்கியின் 10 வது தலைவராக அசகாவா ஒருமனதாக தேர்ந்தெடுக்கப்பட்டதாக 2 டிசம்பர் 2019 ஆம் தேதி அறிவிக்கப்பட்டது. செப்டம்பர் 2019 இல் சப்பான் அரசு அசகாவாவை ஆசிய வளர்ச்சி வங்கியின் தலைவர் பொறுப்புக்கு வேட்பாளராக பரிந்துரைத்தது. முன்னாள் ஏடிபி தலைவர், டேகிகோ நகாவோ, ஆசிய வளர்ச்சி வங்கியின் தலைவர் பதவியில் இருந்து 16 சனவாி 2020 இல் விலகினார்.  அசகாவா 17 சனவாி 2020 அன்று ஏடிபியின் 10 வது தலைவராக தனது பதவியை பொறுப்பேற்றுக்கொண்டார்.

மேற்கோள்கள் 

1958 பிறப்புகள்
வாழும் நபர்கள்
சப்பானிய மக்கள்
விக்யான் பவன்

விக்யான் பவன் (Vigyan Bhawan) என்பது புது தில்லியில் உள்ள இந்திய அரசின் முதன்மை மாநாட்டு மையமாகும் . இது 1956ஆம் ஆண்டில் கட்டப்பட்டது. பல ஆண்டுகளாக இது தேசிய மற்றும் சர்வதேச அளவிலான மாநாடுகள், கருத்தரங்குகள் மற்றும் விருது வழங்கும் விழாக்களில் புகழ்பெற்ற உலகத் தலைவர்கள் மற்றும் பிரமுகர்கள் கலந்து கொண்டுள்ளனர். 1983ஆம் ஆண்டில் பொதுநலவாய நாடுகளின் உறுப்பினர் நாடுகளின் தலைவர்கள் கூட்டம், கூட்டுசேரா இயக்கத்தின் 7 வது உச்சிமாநாடு, மற்றும்1983 மார்ச் 7-12, தெற்காசிய நாடுகளின் பிராந்தியக் கூட்டமைப்பின் உச்சி மாநாடு ஆகியவை இங்கு நடந்துள்ளது.  இது இந்திய அரசின் நகர்ப்புற மேம்பாட்டு அமைச்சகத்தின் கீழ் உள்ள  குடியிருப்பு / அலுவலக இயக்குநரகத்தால் நிர்வகிக்கப்படுகிறது. மேலும், மத்திய பொதுப்பணித் துறையால் பராமரிக்கப்படுகிறது.  

இது தேசிய அளவிலான செயல்பாடுகள் மற்றும் மாநாடுகள் மற்றும் இந்திய அரசு, மாநில அரசுகள், பொதுத்துறை நிறுவனங்கள் மற்றும் தன்னாட்சி அமைப்புகளின் செயல்பாடுகளால் மட்டுமே முன்னுரிமை அளிக்கப்படுகிறது.  குடியரசுத் தலைவர், துணைக் குடியரசுத் தலைவர் அல்லது இந்தியப் பிரதமர் ஆகியோரால் தன்னார்வ தொண்டு நிறுவனங்கள் / தனியார் நிறுவனங்களுக்கு இது ஒதுக்கப்பட்டு வருகிறது. இது ஆண்டுதோறும் தேசிய திரைப்பட விருதுகள் உட்பட பல்வேறு விருது விழாக்களையும் நடத்துகிறது.

கட்டிடக்கலை 
பிரதான கட்டிடம் 1955ஆம் ஆண்டில் ஜெய்ப்பூரைச் சேர்ந்த மத்திய பொதுப்பணித் துறையின்  ஆர்.பி.ஜெலோட் என்பவரால் வடிவமைக்கப்பட்டது. இதன் அருகிலுள்ள புது தில்லி|தலைமைச் செயலக கட்டிடம்,]] மற்றும் லுடியன்ஸ் தில்லி ஆகியவற்றைப்போல் இது பிரித்தன் இராச்சியக் கட்டிடக்கலை கூறுகளை உள்ளடக்கியது. மேலும் இதில் இந்து மற்றும் முகலாயக் கட்டிடக்கலை மற்றும் பண்டைய பௌத்தக் கட்டிடக்கலை, குறிப்பாக அஜந்தா குகைகளின் சைத்திய வளைவுகளும் கலந்திருப்பதும் தெளிவாகத் தெரிகிறது. அத்துடன்  கட்டிடத்தின் ஒட்டுமொத்த பாணி மறுமலர்ச்சி கூறுகளுடன் நவீனத்துவமாக உள்ளது.

கண்ணோட்டம் 
இந்த வளாகத்தின் முக்கிய அம்சம் 1200க்கும் மேற்பட்ட (922 + 326 + 37)  பிரதிநிதிகள் அமரும் திறன் கொண்ட முழுமையான மண்டபம் ஆகும். இது தவிர இதில் 65 சிறிய பிரதிநிதிகள் முதல் 375க்கும் மேற்பட்ட பிரதிநிதிகள் வரை அமரும் வகையில் ஆறு சிறிய அரங்குகள் உள்ளன. இந்த கட்டிடத்தில் ஒரு முக்கிய நபர்களுக்கான விடுதி, அலுவலகங்களுக்கான அலுவலகத் தொகுதி, செயலகம் மற்றும் ஒரு ஆவண மையம், ஒரு அரங்கம், ஒரு வணிக மையம் மற்றும் ஒரு கண்காட்சி அரங்கம் ஆகியவை உள்ளன . அருகிலுள்ள கட்டிடம் விக்யான் பவன் இணைப்பு என அழைக்கப்படுகிறது. பின்னர் நான்கு குழு அறைகள் மற்றும் ஒரு தனி ஊடக மையத்துடன் சேர்க்கப்பட்டது.  இந்த இணைப்பில் இந்திய அரசின் வடகிழக்கு பிராந்திய அபிவிருத்தி அமைச்சகம் உள்ளது.  விக்யான் பவன் இணைப்பு துணைக் குடியரசுத்தலைவர் மாளிகைக்கு அருகில் உள்ளது. 

மையத்தில் உள்ள 'தி ஏட்ரியத்தில்' உணவு மற்றும் இதர சேவைகள் இந்திய சுற்றுலா மேம்பாட்டுக் கழகத்தின் அசோக் குழுவால் நிர்வகிக்கப்படுகின்றன.

குறிப்புகள்

வெளி இணைப்புகள் 
Vigyan Bhavan  at Directorate of Estates
 Vigyan Bhawan at wikimapia

இந்திய அரசு
தில்லியில் உள்ள அரசு கட்டடங்கள்
சிப்பி (நடிகை)

சிப்பி (Chippy ) ( கன்னடத் திரையுலகில் ஷில்பா என அறியப்படுகிறார்) இவர் ஓர் இந்திய நடிகையாவார். இவர் தென்னிந்திய திரையுலகில் பணிபுரிகிறார். மேலும் முதன்மையாக மலையாளம் மற்றும் கன்னப்ட படங்களில் பணியாற்றுகிறார். ஜானுமதா ஜோடி (1996) என்ற திரைப்படத்தில் நடித்ததற்காக சிறந்த நடிகைக்கான பிலிம்பேர் விருது - கன்னடம் மற்றும் கர்நாடக மாநில சிறந்த திரைப்பட விருதை வென்றார் . பூமி தாயா சோச்சலா மாகா (1998), முங்கரினா மிஞ்சு (1997) மற்றும் இது என்தா பிரேமவய்யா (1999) போன்ற வெற்றி பெற்ற பல கன்னடப் படங்களில் நடித்துள்ளார். கன்னடத் திரையுலகில் சிறந்த திரை ஜோடிகளில் ஒன்றாக ஷில்பா மற்றும் ரமேஷ் அரவிந்த் ஜோடி கருதப்படுகிறது. இவர் ஸ்த்ரீஜன்மம், ஸ்த்ரீ ஓரு சந்தாவனம், ஆகாஷதூத்து உள்ளிட்ட  பல மலையாள தொலைக்காட்சித் தொடர்களிலும் நடித்துள்ளார்.

தொழில் 
சிப்பி 1993ஆம் ஆண்டில் நடிகர் மம்மூட்டியுடன் இணைந்து நடித்த பரதன் இயக்கிய பதேயம் மூலம் திரைப்பட அறிமுகமானார். இவர் பல மலையாளப் படங்களில் துணை வேடங்களிலும், சில முன்னணி கதாபாத்திரங்களிலும் நடித்துள்ளார். பின்னர் இவர் 1996இல் வெளியாகி மிகப்பெரிய வெற்றிப் பெற்ற கன்னடப் படமான ஜானுமதா ஜோடி என்ற படத்தில் நடித்தார். இது கன்னட திரையுலகில் பல சாதனைகளை முறியடித்து ஐநூறு நாட்கள் வெற்றிகரமாக திரையிடப்பட்டது. கன்னடத் திரையுலகில் ஒரு முன்னணி நடிகையாக தன்னை நிலைநிறுத்திக் கொண்ட இவர் இந்தப் படத்தில் நடித்ததற்காக கர்நாடக அரசிடமிருந்து சிறந்த நடிகைக்கான கர்நாடக மாநில திரைப்பட விருதைப் பெற்றார்.

தொலைக்காட்சி
திருமணத்திற்குப் பிறகு இவர் தனது கவனத்தை மலையாளத் தொலைக்காட்சித் தொடர்களுக்கு மாற்றினார். ஸ்த்ரீஜனத்தில் மாயம்மா என்ற பாத்திரத்தில் இவர் நன்கு அறியப்பட்டார். பின்னர் இவரது தயாரிப்பின் (அவந்திகா கிரியேசன்) கீழ் பல தொடர்களில் நடித்தார். பல்வேறு பிரபலமான மலையாள நாடகத் தொடர்களில் நடித்ததற்காக இவர் பல பாராட்டுக்களைப் பெற்றுள்ளார். மேலும் மலையாளத் தொலைக்காட்சித் தொடர் துறையில் சிறந்த பெண் நடிகைகளில் ஒருவராக இருக்கிறார். இவர் சில விளம்பரங்களிலும் நடித்துள்ளார். இப்போது இவர்  வானம்பாடி மற்றும் மௌன ராகம்  போன்றவற்றில் நடித்து வருகிறார்.

தனிப்பட்ட வாழ்க்கை 
கேரளாவின் திருவனந்தபுரத்தில் ஷாஜி மற்றும் தங்கம் ஆகியோருக்கு சிப்பி பிறந்தார். சிப்பிக்கு திரிஷ்யா என்ற சகோதரி உள்ளார். தயாரிப்பாளர் எம்.இரஞ்சித்தை திருமணம் செய்து கொண்ட இவருக்கு அவந்திகா என்ற மகள் உள்ளார்.

குறிப்புகள்

வெளி இணைப்புகள் 
 
 Chippy at MSI

தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
வாழும் நபர்கள்
இலிபெத்தினைட்டு

இலிபெத்தினைட்டு (Libethenite) என்பது Cu2PO4OH  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். ஓர் அரிய செப்பு பாசுப்பேட்டு ஐதராக்சைடு கனிமம் என்று இக்கனிமம் வகைபடுத்தப்படுகிறது. வன்மையான அடர் பச்சை நிற செஞ்சாய்சதுரப்  படிகங்களாக இது உருவாகிறது. 1823 ஆம் ஆண்டு சுலோவாகியாவிலுள்ள உலூபியட்டோவா கிராமத்தில் இலிபெத்தினைட்டு கனிமம் கண்டறியப்பட்டது. கனிமம் கிடைத்த இடத்தின் பெயர் செருமன் மொழியில் இலிபெத்தன் என அழைக்கப்பட்டதால் கனிமத்திற்கும் இலிபெத்தினைட்டு என்ற பெயர் சூட்டப்பட்டது.  போர்ச்சுக்கல் நாட்டின் எவோரா மாவட்டம் விலா விக்கோசா நகராட்சி, பெல்கியம் நாட்டின் லக்சம்போர்க்கு மாகாணம் போன்ற இடங்களிலும் இலிபெத்தினைட்டு  கிடைக்கிறது . 

பன்னாட்டு கனிமவியல் சங்கம் இலிபெத்தினைட்டு கனிமத்தை Lib என்ற குறியீட்டால் அடையாளப்படுத்துகிறது.

தோற்றம் 
இலிபெத்தினைட்டு எப்போதும் அடர்-பச்சை நிற செஞ்சாய்சதுர படிகங்களின் வடிவத்தையே ஏற்கிறது . பெரும்பாலும் பிற இலிபெத்தினைட்டு   படிகங்களுடன் சேர்ந்து கொத்தாகக் காணப்படுகிறது.

உருவாக்கம் 

தாமிரத் தாதுப் படிவுகளின்  ஆக்சிசனேற்ற மண்டலங்களில் இலிபெத்தினைட்டு பெரும்பாலும் காணப்படுகிறது. பெரும்பாலும் பாசுப்பேட்டு பாறைகளான அபடைட்டு, மோனசைட்டு மற்றும் செனோடைம்   போன்றவற்றிலிருந்து இது உருவாகிறது. முதன்மையான இலிபெத்தினைட்டு  உறுதிப்படுத்தப்பட்ட கண்டுபிடிப்புகள் எதுவும் இல்லை என்றாலும் சாத்தியமான ஒரு நிகழ்வு பதிவாகியுள்ளது .

மேற்கோள்கள் 

பாசுப்பேட்டு கனிமங்கள்
தாமிரம்(II) கனிமங்கள்
நேர்ச்சாய்சதுரக் கனிமங்கள்
மார்கியைட்டு

மார்கியைட்டு (Markeyite) என்பது Ca9(UO2)4CO3)13 • 28H2O   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும் யுரேனைல் கார்பனேட்டு கனிமம் என்று வகைப்படுத்தப்படும் இது அமெரிக்காவின் யூட்டா மாநிலத்திலுள்ள மார்கி சுரங்கத்தில் கண்டறியப்பட்டது. கனிமவியலாளர் அந்தோனி ஆர்.காம்ஃப் அமெரிக்காவின் லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகத்தில் இக்கனிமத்தின் கட்டமைப்பைக் கண்டறிந்தார்.    

பன்னாட்டு கனிமவியல் சங்கம் மார்கியைட்டு கனிமத்தை Mk என்ற குறியீட்டால் அடையாளப்படுத்துகிறது.

இந்த கனிமத்திற்கான இணையான ஒரு வகை பொருள் அமெரிக்காவின் லாசு ஏஞ்சல்சு மாகாணத்திலுள்ள இயற்கை வரலாற்று அருங்காட்சியகம் மற்றும் உருசியாவின் அறிவியல் கல்விக்கழகத்திலுள்ள பெர்சுமேன் கனிமவியல் அருங்காட்சியகம் ஆகியவற்றின் தொகுப்புகளில் உள்ளது.

இருப்பிடம் 

அமெரிக்காவின் மார்கி சுரங்கம், சிவப்பு பள்ளத்தாக்கு, வெண் பள்ளத்தாக்கு மாவட்டம், சான் யுவான் கோ, யூட்டா போன்றவை இக்கனிமத்தின் இருப்பிடங்களாக கருதப்படுகின்றன.

மேற்கோள்கள் 

கார்பனேட்டு கனிமங்கள்
நேர்ச்சாய்சதுரக் கனிமங்கள்
அரசிகளின் சமவெளி

அரசிகளின் சமவெளி (Valley of the Queens) ( பண்டைய எகிப்திய பார்வோன்களின் இறந்த இராணிகளையும், இளவரசிகளையும் மம்மியாக்கி கல்லறைகளில் அடக்கம் செய்யும் இடமாகும். இது தற்கால எகிப்து நாட்டின் பண்டைய தீபை நகரத்தின் சமவெளிகளில் உள்ளது. இராணிகளின் சமவெளியை பண்டைய எகிப்திய மொழியில் அழகின் இருப்பிடம் என்றழைப்பர். இறந்த பார்வோன்களின் மம்மிகள் மன்னர்களின் சமவெளியில் அடக்கம் செய்யப்பட்டது. இராணிகளில் சமவெளி மேல் எகிப்தில் பாயும் நைல் நதி]]யின் மேற்கு கரையில் அமைந்துள்ளது. இது எகிப்தின் பண்டைய தீபை நகரத்தின் ஒரு பகுதியாகும். இந்த இராணிகளின் சமவெளியில் பதினெட்டாம் வம்சம், பத்தொன்பதாம் வம்சம், மற்றும் இருபதாம் வம்சங்களின் இறந்த இராணிகள் மற்றும் இளவரசிகள் மற்றும் அரச குழந்தைகளின் சடலங்களை மம்மியாக்கி இச்சமவெளியின் கல்லறைகளில் அடக்கம் செய்வது வழக்கம்.

அரசிகளின் கல்லறைகளில் குறிப்பிடத்தக்கது இரண்டாம் ராமேஸ்சின் இராணி  நெபர்தாரி மற்றும் இராணி தியுதியின் கல்லறைகள் ஆகும்.

இதனையும் காணக
 மன்னர்களின் சமவெளி
 நெக்ரோபொலிசு
 பாரோக்களின் பட்டியல்
 பண்டைய எகிப்திய அரசமரபுகள்

மேற்கோள்கள்

ஆதார நூற்பட்டியல்

ஆதாரங்கள்

வெளி இணைப்புகள்

 
 

எகிப்தின் புவியியல்

எகிப்தின் வரலாறு
எகிப்தில் உள்ள தொல்லியல் களங்கள்
இரங்கிதரங்கா

இரங்கிதரங்கா (ஆங்கிலம்:RangiTaranga) ஒரு 2015 ஆம் ஆண்டு கன்னட மொழியில் வெளிவந்த மருமம் நிறைந்த திரைப்படம். இதனை அனூப் பந்தாரி எழுதி, இயக்கியுள்ளார். ஸ்ரீ தேவி எண்டர்டேயின்ர்சு பெயரின் கீழ் எச்.கே.பிரகாஷ் உருவாக்கி வெளியிட்டுள்ளார். இதில் நிரூப் பந்தாரி, ராதிகா சேத்தன், அவந்திகா ஷெட்டி மற்றும் சாயிகுமார் போன்றோர் முதன்மை நடிகர்களாவர். இக்கதையின் சில காட்சிகள் துளுவ நாட்டு மரபினை எடுத்துக்காட்டுகிறது. இந்தத் திரைபப்டத்தின் ஒளிப்பதிவினை அமெரிக்காவின் லேன்ஸ் கப்லான், வில்லியம் டேவிட்சன் ஆகியோர் மேற்கொண்டனர்.

கதைக்களம் 
உதகையில் கௌதம் என்பவர் சுற்றத்திலிருந்து தனித்து வாழ்ந்து வரும் எழுத்தாளராவார். அவர் அனஷ்கு என்ற புனைபெயரில் எழுதிவருகிறார். அவர் தன் மனைவிக்கு உறக்கத்தில் தோன்றும் கெடுங்கனவுகளைத் தவிர்க்க மனைவின் சொந்த கிராமமான கமரொட்டுவின், அவளது வீட்டில் சில பரிகாரங்களை செய்ய  இருவரும் விரைகின்றனர். அந்த பூர்வீக வீட்டில் அவளுக்கு சில அமானூசிய அனுபவங்கள் ஏற்படுகின்றன. அவ்வூரின் அஞ்சல் நிலைய மேலாளர் கலிங்கா, பள்ளிக்கூட ஆசிரியர் போன்றோரின் நட்பினைப் பெற்ற கௌதம், தாம் தங்கியுள்ள வீட்டில் நிலவும் மருமக் கதையை அறிகிறார். 

இதற்கிடையில், அனஷ்கு எனும் புனைப்பெயரின் பின் இருப்பவர் கௌதம் எனவறியாது, அவரைத் தேடி கமரொட்டு ஊருக்கு சந்தியா எனும் இளம்பெண் விரைகிறார். பின் தனது மனைவி காணாது செல்ல, அவரை தேடி அலையும் கௌதமை கண்டறிந்து, அவரது தேடலுக்கு உதவுகிறார் சந்தியா. ஈற்றில், பல திருப்பும்களைக் கொண்டு கௌதம், தாம் மெய்யாக யார், கமரொட்டு ஊரில் இருக்கும் மருமம் யாதென அறிந்து, தனது மனைவியையும் காப்பாற்றுகிறார்.

நடிகர்கள் 
 நிரூப் பந்தாரி - கௌதம் / சித்தார்த்
 ராதிகா சேத்தன் - இந்து / ஹரினி
 அவந்திகா ஷெட்டி - சந்தியா
 சாயிகுமார் - தெங்கபவில் இரவிந்திர கலிங்க பட்டா

மேற்கோள்கள் 

2015 கன்னடத் திரைப்படங்கள்
இந்தியக் கன்னடத் திரைப்படங்கள்
கே. சி. தே

கிருஷ்ண சந்திர தே (Krishna Chandra Dey) (பிறப்பு: 1839 ஆகத்து 24 - இறப்பு 1962 நவம்பர் 28), கே. சி. தே என்ற பெயரில் சிறப்பாக அறியப்படும், இவர் ஓர் இந்திய இசையமைப்பாளரும், இசைக்கலைஞரும், எழுத்தாளரும், பாடகரும், நடிகரும், மற்றும் இசை ஆசிரியரும் ஆவார். இவர் கொல்கத்தாவில் பிறந்தார். இவர் எஸ். டி. பர்மனின் முதல் இசை ஆசிரியராகவும் மற்றும் வழிகாட்டியாகவும் இருந்தார். இவரது தந்தையின் பெயர் ஷிப்சந்திர தே என்பதாகும். 1906 ஆம் ஆண்டில், தனது பதினான்கு வயதில், கண்பார்வை இழந்து முற்றிலும் பார்வையற்றவராக ஆனார்.

தொழில் 
பல்வேறு நாடகக் குழுக்களில் பணியாற்றிய இவர், இறுதியாக 1940 வரை கொல்கத்தாவில் உள்ள நியூ தியேட்டர்களில் பணிபுரிந்தார். இவரது கீர்த்தனை பாடல்களுக்காக இவர் சிறப்பாக நினைவுகூரப்படுகிறார். அந்த காலங்களில்  கொல்கத்தாவின் பல உயரடுக்கு குடும்பங்களால் இவர் ஆதரிக்கப்பட்டார். இவர் அடிக்கடி சோவபஜாரின் ராஜ்பரி, பீடன் தெருவின் மித்ரா மாளிகை மற்றும் பலரது வீடுகளில் பாடினார். கே.சி தே சுமார் 600 பாடல்களைப் பதிவு செய்துள்ளார். பெரும்பாலும் பெங்காலி, இந்தி, உருது, குஜுராத்தி மற்றும் 8 முஸ்லீம் மதப் பாடல்கள் ஆகியவையாக இருந்தன.

திரை வாழ்க்கை 
1932 முதல் 1946 வரை திரைப்படங்களுக்கு தே பாடி இசையமைத்தார். அதே காலகட்டத்தில் திரைப்படங்களிலும் நடித்தார். திரைப்படங்களில் பங்கேற்க கொல்கத்தாவிலிருந்து மும்பை வரை பயணம் செய்தார். 1942 இல் இவர் மும்பைக்குக் குடிபெயர்ந்தார். இவரது இசை மற்றும் பாடல் இரண்டின் தரம் குறையத் தொடங்கிய பின்னர் தே 1946 இல் திரைப்படங்களை விட்டு வெளியேறினார். இவர் கொல்கத்தாவில் 1962 நவம்பர் 28 அன்று இறந்தார். பின்னணிப் பாடகர் மன்னா தே இவரது மருமகன் ஆவார்.

குறிப்புகள்

வெளி இணைப்புகள் 
www.krishnachandradey.com - Comprehensive Resource Website, offering preview of his songs
Manna Dey page from Calcuttaweb
S.D. Burman's life from sdburman.net
The Hindu Business Line article
Krishna Chandra Dey page from abasar.net 

வங்காள ஆண் நடிகர்கள்
கொல்கத்தா நடிகர்கள்
1962 இறப்புகள்
1893 பிறப்புகள்
இராய் சந்த் போரல்

இராய் சந்த் போரல் (Rai Chand Boral) (பிறப்பு: 1903 அக்டோபர் 19 - இறப்பு: 1981 நவம்பர் 25) இவர் ஓர் இந்திய இசையமைப்பாளர் ஆவார். இவர் இசை அறிவாளர்களால் பாலிவுட் திரைப்பட இசையின் பீஷ்ம பிதாமகர் என்று கருதப்படுகிறார்.

1978ஆம் ஆண்டில் இந்திய அரசு இந்தியத் திரைப்படத்துறையின் மிக உயர்ந்த விருதான தாதாசாகெப் பால்கே விருது இவருக்கு வழங்கப்பட்டது. அதே ஆண்டில், இந்திய நாடக அகாடமி, சங்க நாடக அகாடமி விருது, இந்தியாவின் தேசிய இசை, நடனம் மற்றும் நாடகம் அகாடாமியான சங்கீத நாடக அகாதமி  விருது வழங்கி இவரை கௌரவித்தது.

ஆரம்பகால வாழ்க்கை மற்றும் பயிற்சி 
போரல் கொல்கத்தாவில் பிறந்தார். இவரது தந்தை இலால் சந்த் போரல் ஒரு பரம்பரிய இசைக்கலைஞர் (துருபதம் என்ற இசையில் நிபுணர்) ஆவார். அவருக்கு மூன்று மகன்கள் இருந்தனர். அதில் இராய் சந்த் இளையவர். இராம்பூர் மற்றும் குவாலியரைச் சேர்ந்த இசைக்கலைஞர்கள் இவருக்கு பயிற்சியளிக்க அழைக்கப்பட்டனர். இவர்களில் ராம்பூர்-சஹாஸ்வான் கரானாவின் உஸ்தாத் முஷ்டாக் உசேன் கான், மாசித் கான் (தப்லா வீரர்), உஸ்தாத் ஹபீஸ் அலிகான் (சரோத் வீரர்) ஆகியோர் அடங்குவர். ராய் சந்த் தபலாவில் "சாத் சங்கத்" என்ற பானியைக் கற்றுக் கொண்டார். லக்னோ, அலகாபாத் மற்றும் வாரணாசி போன்ற இடங்களில் நடந்த இசை மாநாடுகளிலும் கலந்து கொண்டார்.

தொழில் 
இராய் சந்த் போரல் பெரும்பாலும் இந்திய திரைப்பட இசையின் முன்னோடியாக விளங்குகிறார். பங்கஜ் முல்லிக் உடன், நியூ தியேட்டர்களின் இசைத் துறையின் பொறுப்பாளராக இருந்தார். இவர்கள் ஆரம்ப நாட்களில் திரைப்பட இசையையும் வடிவமைத்தனர் . இந்தித் திரைப்பட இசையில் முதல் 20-30 ஆண்டுகளாக அவற்றின் வடிவம் பின்பற்றப்பட்டது. சைகலின் வளரும் வாழ்க்கையை வடிவமைப்பதற்கும் இவர் பொறுப்பேற்றார். இசையமைப்பாளர் அனில் பிஸ்வாஸ் போரலை 'திரைப்பட இசையின் பீஷ்ம பிதாமகர்' என்று அழைத்தார்.

இவர் தனது 78 வயதில் 1981 இல் இறந்தார். பிரபல பின்னணி பாடகரும், மத்திய வெளியுறவு அமைச்சராக இருந்த பாபுல் சுப்ரியோ மறைந்த ஆர்.சி.போரலின் பேரன் ஆவார்.

குறிப்புகள்

வெளி இணைப்புகள் 
 
Musicians
A short history of Bengali cinema

வங்காள மக்கள்
சங்கீத நாடக அகாதமி விருது பெற்றவர்கள்
இந்தியத் திரைப்பட இசையமைப்பாளர்கள்
தாதாசாகெப் பால்கே விருது பெற்றவர்கள்
1981 இறப்புகள்
1903 பிறப்புகள்
நிதின் போஸ்

நிதின் போசு (Nitin Bose 26 ஏப்ரல் 1897 - 14 ஏப்ரல் 1986)  இவர் ஓர் இந்தியத் திரைப்பட இயக்குநரும், ஒளிப்பதிவாளரும் மற்றும் திரைக் கதை ஆசிரியரும ஆவார்.  இவர் கொல்கத்தாவில் பிறந்து அங்கேயே இறந்தார். 1930கள் மற்றும் 1940களின் முற்பகுதியில், இவர் நியூ தியேட்டர்ஸ் என்ற படப்பிடிப்பு நிறுவனத்தில் பணிபுரிந்தார். வங்காளம் மற்றும் இந்தி இரண்டிலும் இருமொழி திரைப்படங்களை உருவாக்கினார். பின்னர், மும்பைக்குச் சென்று பம்பாய் டாக்கீஸ் மற்றும் பிலிமிஸ்தான் என்ற படப்பிடிப்பு நிறுவனங்களில் கீழ் திரைப்படங்களை இயக்கியுள்ளார்.

இந்தியப் படங்களில் பின்னணி பாடலின் முதல் பயன்பாடு 1935இல் போஸ் இயக்கிய படங்களில் நிகழ்ந்தது: முதலில் பாக்யா சக்ரா, என்ற வங்காளத் திரைப்படம், அதே ஆண்டு அதன் இந்தி மறு ஆக்கமான தூப் சாவோன் ஆகியவற்றில் இடம் பெற்றது. இவரது கங்கா ஜமுனா  என்ற திரைப்படம் மிகவும் புகழ்பெற்ற படைப்பாகும்.

இளமைக் காலம் 
நிதின் போசு வங்காளத் தொழிலதிபர் ஹேமேந்திர மோகன் போஸ் மற்றும் மிருணாளினி ஆகியோருக்கு மகனாவார்.

போசுக்கு சிறுவயதிலிருந்தே புகைப்படம் எடுப்பதில் மிகுந்த ஆர்வம் இருந்தது. ஒரு தீவிர புகைப்படக் கலைஞராக இருந்த இவரது தந்தை, தனது மகனின் ஆர்வத்தையும் வளர்த்தார்.

தொழில் 
திரைப்பட இயக்கத்தில் போசின் முதல் முயற்சி பெல்ஜியப் பேரரசரின் இந்திய வருகை (1921) குறித்த ஆவணப்படமாகும்.

போசு 1926 இல் புனர்ஜன்மா என்ற திரைப்படத்தில் ஒளிப்பதிவாளராக தனது திரைப்பட வாழ்க்கையைத் தொடங்கினார். நியூ தியேட்டர்ஸ் தயாரிப்பின் கீழ் தேவதாசு (1928) என்ற திரைப்படத்தில் ஒளிப்பதிவாளராக அறிமுகமானார். நடன-நாடகத்தை அடிப்படையாகக் கொண்டு இரவீந்திரநாத் தாகூர் இசையமைத்து இயக்கிய நதிர் பூஜா (1932) என்ற ஒரே படத்தின் ஒளிப்பதிவாளராக இருந்தார்.

விருதுகள் 
 1961 ஆம் ஆண்டின் தேசியத் திரைப்பட விருது: "கங்கா ஜமுனா" - இரண்டாவது சிறந்த இந்தித் திரைப்படம் 
 தாதாசாகெப் பால்கே விருது 1977.

மேற்கோள்கள்

வெளி இணைப்புகள் 
 
 IMDb page on Bhagya Chakra
 IMDb page on Dhoop Chhaon

தாதாசாகெப் பால்கே விருது பெற்றவர்கள்
1986 இறப்புகள்
1897 பிறப்புகள்
இந்தியத் திரைப்பட இயக்குநர்கள்
திரைப்பட ஒளிப்பதிவாளர்கள்
அகலிக்னிசு

அகலிக்னிசு (Agalychnis) என்பது ஒரு மரத்தவளைப் பேரினம். இவ்வகைத் தவளைகள் மெக்சிக்கோ, நடு அமெரிக்கா, தென் அமெரிக்காவின் வடமேற்குப் பகுதியில் உள்ள காடுகளைத் தாயகமாகக் கொண்டன.

மேற்கோள்கள்

தவளைகள்
நீர்நில வாழ்வனப் பேரினங்கள்
அந்தாட்டிக்காவின் வரலாறு

அந்தாட்டிக்காவின் வரலாறு  (தமிழக வழக்கு: அண்டார்டிக்காவின் வரலாறு) என்பது புவியின் தொலைதூர தென்பகுதியில் இருப்பதாக நம்பப்பட்ட தெரா ஆத்திரேலியசு என்ற ஒரு பெரிய கண்டத்தை பற்றிய ஆரம்பகால மேற்கத்திய  கோட்பாடுகளிலிருந்து உருவாகிறது. அந்தாட்டிக்கா என்ற சொல் ஆர்க்டிக் வட்டத்திற்கு எதிரானது என்பதை உணர்த்துகிறது. இச்சொல் கி. பி. இரண்டாம் நூற்றாண்டில் டைரின் மரினசால் உருவாக்கப்பட்டது.

நன்னம்பிக்கை முனை மற்றும் ஹார்ன் முனை ஆகியவற்றை 15 மற்றும் 16 ஆம் நூற்றாண்டுகளில் சுற்றிக் கடந்த நிகழ்வுகள் தெரா ஆத்திரேலியசு இன்கோகினிடோ ("தெரியாத தெற்கு நிலம்"), ஒருவேளை இருக்குமாயின், அது கண்டமாகத்தான் இருக்கும் என நிரூபித்தன. 1773ம் ஆண்டு ஜேம்ஸ் குக் மற்றும் அவரது குழு அந்தாட்டிக்க வட்டத்துக்குள் முதன்முறையாக சென்றனர். அவர்கள் அருகில் இருந்த தீவுகளை கண்டறிந்த போதும் அந்தாட்டிக்காவைக் காணவில்லை. அவர்கள் அந்தாட்டிக்கா கண்டத்திலிருந்து 240 கிலோ மீட்டர் தொலைவு வரை சென்று இருக்கலாம் என்று நம்பப்படுகிறது.

27 ஜனவரி 1820 ஆம் ஆண்டு பேபியன் கோட்லியேப் வான் பெல்லிங்சவுசென் மற்றும் மிக்கைல் லசரேவ் ஆகியோர் தலைமையிலான உருசிய பயணக் குழு இளவரசி மார்த்தா கடற்கரையில் ஒரு பனிக்கட்டிப் பகுதியை கண்டது. இவ்விடமே பிற்காலத்தில் பிம்புல் பனிக்கட்டி பகுதி என்று அழைக்கப்பட்டது. பெல்லிங்சவுசென் மற்றும் லசரேவ் ஆகிய இருவரும் அந்தாட்டிக்கா கண்டத்தின் நிலப்பகுதியை அதிகாரபூர்வமாகப் பார்த்துக் கண்டறிந்த முதல் ஆய்வுப் பயணம் செய்பவர்கள் ஆயினர். மூன்று நாட்களுக்குப் பிறகு 30 ஜனவரி 1820 ஆம் ஆண்டு அயர்லாந்து நாட்டைச் சேர்ந்த எட்வர்ட் பிரான்ஸ்பீல்டு தலைமையிலான ஒரு பிரித்தானிய பயணக்குழு டிரினிட்டி தீபகற்பத்தை கண்டது. பத்து மாதங்களுக்குப் பிறகு அமெரிக்காவை சேர்ந்த நீர்நாய் வேட்டையாடுபவர் நாதனியல் பால்மர் 17 நவம்பர் 1820 அன்று அந்தாட்டிக்காவைக் கண்டார். அந்தாட்டிக்காவில் முதன்முதலில் கால் வைத்தவர் அநேகமாக அதற்கு ஓராண்டு கழித்து அங்கு இறங்கிய  நீர் நாய் வேட்டையாளர் மற்றும் அமெரிக்க கப்பல் தலைவரான யோவான் டேவிஸ் என்று கருதப்படுகிறது.

இருபதாம் நூற்றாண்டின் ஆரம்ப பகுதியில் தென் துருவத்தை அடைய பல்வேறு ஆய்வுப் பயணங்கள் "அந்தாட்டிக்கா ஆய்வுப் பயணக் காலம்" என்ற நேரத்தின் போது நடைபெற்றன. அதில் பல, காயங்கள் மற்றும் இறப்பில் முடிந்தன. தென் துருவத்தை அடைவதில் நோர்வேயைச் சேர்ந்த ருவால் அமுன்செனுக்கும், பிரித்தானியரான ராபர்ட் பால்கன் பால்கன் ஸ்காட்டுக்கும் இடையே போட்டி இருந்தது. இறுதியாக ருவால் அமுன்சென் 13 டிசம்பர் 1911 ஆம் ஆண்டு தென் துருவத்தை அடைந்தார்.

உசாத்துணை

வரலாறு
சிபு சக்கரவர்த்தி

சிபு சக்ரவர்த்தி (Shibu Chakravarthy) இவர் ஓர் இந்தியப் பாடலாசிரியரும், திரைக்கதை எழுத்தாளரும் மற்றும் கதாசிரியரும் ஆவார். இவர் முக்கியமாக மலையாளத் திரைப்படங்களில் பணியாற்றுகிறார். சுமார் 200 பாடல்களை எழுதியுள்ளார். நாயர் சாப், மனு மாமா, ஆதர்வம் உள்ளிட்ட பல்வேறு படங்களுக்குத் திரைக்கதை எழுத்தாளராகவும் இருந்துள்ளார். இவர் மோலிவுட்டில் புதிய படங்களுக்கு எழுதுகிறார். 1984ஆம் ஆண்டில் அல்லிமலர்காவ் திரைப்படத்திற்காகத் தனது முதல் பாடலை எழுதினார். இவர் இன்னும் திரைத்துறையில் பணியாற்றுகிறார். 80க்கும் மேற்பட்ட படங்களில் பணியாற்றியுள்ளார்.

ஆரம்ப கால வாழ்க்கை 
சிபு சக்ரவர்த்தி கொச்சியில் 1961 பிப்ரவரி 17 அன்று, எர்ணாகுளம் மாவட்டத்தின் கலூரில், மறைந்த கே. ஜி. தாஸ் மற்றும் ஆசிரியரான லீலா என்பவருக்கும் பிறந்தார். எடப்பள்ளி புனித ஜார்ஜ் பள்ளியிலிருந்து தனது பள்ளிப் படிப்பை முடித்தார். இவர் தனது மாமா எரூர் வாசுதேவன் என்பவரால் ஈர்க்கப்பட்டு மிகச் சிறிய வயதிலேயே கவிதைகள் எழுதத் தொடங்கினார்.

பாடலாசிரியர் 
18 வயதில் மலையாள அடிப்படை இசைத்தொகுப்புகளுக்கு பாடல்களை எழுதத் தொடங்கினார்.

இவரை 'பிரகாஷ் மூவி டோன்' என்ற நிறுவனத்தின் இராஜன் பிரகாஷ் மலையாளத் திரையுலகில் அறிமுகப்படுத்தினார். 1984ஆம் ஆண்டில் தனது 23 வயதில் மகாராஜா கல்லூரியில் தத்துவத்தில் முதுகலைப் பட்டம் செய்து கொண்டிருந்தபோது, இவரது முதல் படம் அல்லிமலர்காவ் வெளிவந்தது. திரைப்படத் துறையில் பணியாற்றும் போது பத்திரிகைத் துறையில் சான்றிதழ் பட்டம் பெற்றார்.

ஷைமா என்ற படத்தில் இவர் எழுதிய "செம்பருத்தி பூவு" என்ற பாடல் பெரியளவில் அவருக்கு வெற்றியைத் தந்தது.. மேலும் இவர் மலையாளத் திரையுலகில் வெற்றிகரமான பாடலாசிரியரானார். 80க்கும் மேற்பட்ட படங்களில் சுமார் 250 பாடல்களையும், திருவிழா/பக்தி பாடல்களுக்காகச் சுமார் 200 பாடல்களையும் எழுதியுள்ளார்..

தனிப்பட்ட வாழ்க்கை 
சக்ரவர்த்திக்கு நான்கு சகோதரிகள் உள்ளனர். இவரது மனைவி ஷிஜி, விஜயனா சாகர் பள்ளியில் (என்.பி.ஓ.எல் பள்ளி) முதல்வராகப் பணிபுரிகிறார். இவருக்கு ஒரு மகன் சாந்தனு மற்றும் ஒரு மகள் மாளவிகா, ஆஸ்திரேலியாவின் தெற்கு ஆஸ்திரேலியா பல்கலைக்கழகத்தில் மாணவியாக இருக்கிறார். சக்ரவர்த்தி ஒரு தீவிர வாசகர், இவருடைய ஆர்வங்கள் தத்துவம் மற்றும் உளவியல் ஆகும்.

மேற்கோள்கள்

வெளி இணைப்புகள் 

 Shibu Chakravarthy at the Malayalam Movie Database

வாழும் நபர்கள்
1961 பிறப்புகள்
மலையாளத் திரைப்படப் பாடலாசிரியர்கள்
திரைக்கதை ஆசிரியர்கள்
ஷி யோமி மாவட்டம்

சி யோமி மாவட்டம் (Shi Yomi district) இந்தியாவின் அருணாச்சலப் பிரதேசத்தின் 23-வது மாவட்டமாக 9  டிசம்பர் 2018 அன்று நிறுவப்பட்டது.மேற்கு சியாங் மாவட்டத்தின் சில பகுதிகளைக் கொண்டு இம்மாவட்டம் நிறுவப்பட்டது. இம்மாவட்டத்தின் நிர்வாகத் தலைமையிடம் டடோ நகரத்தில் உள்ளது.

மக்கள் தொகை பரம்பல்
ஷி யோமி மாவட்டத்தில் மெம்பா, தாஜின் போன்ற பழங்குடி இன மக்கள் பெரும்பான்மையாக வாழ்கின்றனர். இம்மாவட்டத்தில் தோனி போலா,  திபெத்திய பௌத்தம் மற்றும் கிறித்தவ சமயங்கள் பயிலப்படுகிறது. தாஜின் மற்றும் மெம்பா மொழிகள் பேசப்படுகிறது.

மாவட்ட நிர்வாகம்
இம்மாவட்டம் மெச்சுகா, தடோ, பிதி மற்றும் மணிகோங் என 4 வருவாய் வட்டங்களைக் கொண்டது.

மேற்கோள்கள்

அருணாசலப் பிரதேச மாவட்டங்கள்
இலின்னேயைட்டு

இலின்னேயைட்டு (Linnaeite) என்பது Co+2Co+32S4 என்ற மூலக்கூற்று வாய்ப்பாட்டால் விவரிக்கப்படும் கோபால்ட்டு சல்பைடு கனிமமாகும். 1845 ஆம் ஆண்டு சுவீடனின் வாசுட்மேன்லாந்தில் இது கண்டுபிடிக்கப்பட்டது. சுவீடன் நாட்டைச் சேர்ந்த தாவரவியலாளர் கார்ல் லின்னேயசை (1707–1778) சிறப்பிக்கும் விதமாக கனிமத்திற்கு இப்பெயர் சூட்டப்பட்டது.  

நிக்கல் சல்பைடு கனிமமான பாலிடைமைட்டுடன் (Ni+2Ni+32S4) சேர்ந்து இலின்னேயைட்டு ஒரு தொடர்வரிசை கனிமங்களை உருவாக்குகிறது.  உலகெங்கிலும் கோபால்ட்டு மற்றும் நிக்கல் சல்பைடு கனிமங்களுடன் சேர்ந்து நீர்வெப்ப பகுதிகளில் இலின்னேயைட்டு காணப்படுகிறது. 

பன்னாட்டு கனிமவியல் சங்கம் இலின்னேயைட்டு கனிமத்தை Lin என்ற குறியீட்டால் அடையாளப்படுத்துகிறது.

மேற்கோள்கள் 

 

கோபால்ட் கனிமங்கள்
சல்பைடு கனிமங்கள்
கனசதுரக் கனிமங்கள்
இலிவிங்சுடோனைட்டு

இலிவிங்சுடோனைட்டு (Livingstonite) என்பது HgSb4S8  என்ற மூலக்கூற்று வாய்ப்பாட்டால் விவரிக்கப்படும் பாதரச  ஆண்டிமனி சல்போவுப்பு வகை கனிமமாகும். தாழ்வெப்பநிலை நீர்வெப்பப் பகுதிகளில் சின்னபார், சிடிப்னைட்டு, கந்தகம், கிப்சம் கனிமங்களுடன் சேர்ந்து இது தோன்றுகிறது.

தென்மேற்கு மெக்சிகோவின் அயுட்சுகோ டி லாசு பிகுயுரோ நகராட்சியில் முதன் முதலாக 1874 ஆம் ஆண்டு இலிவிங்சுடோனைட்டு கண்டறியப்பட்டது. 

இசுக்கொட்லாந்து நாட்டின்  ஆபிரிக்க ஆய்வுப்பயணி டேவிட் லிவிங்சுட்டனை சிறப்பிக்கும் விதமாக கனிமத்திற்கு இலிவிங்சுடோனைட்டு எனப் பெயரிடப்பட்டது. 

பன்னாட்டு கனிமவியல் சங்கம் இலிங்சுடோனைட்டு கனிமத்தை Lst என்ற குறியீட்டால் அடையாளப்படுத்துகிறது.

மேற்கோள்கள் 

 Palache, C., H. Berman, and C. Frondel (1944) Dana’s system of mineralogy, (7th edition), v. I, 485–486

பாதரசக் கனிமங்கள்
சல்போவுப்புக் கனிமங்கள்
ஒற்றைச்சரிவச்சுக் கனிமங்கள்
சல்பைடு கனிமங்கள்
சென் பேன்வென்

சென் பேன்வென் (Shen Panwen) சீன நாட்டைச் சேர்ந்த ஒரு வேதியியலாளர் ஆவார். 1916 ஆம் ஆண்டு செப்டம்பர் மாதம் ஏழாம் நாள் இவர் பிறந்தார்.

வடகிழக்கு சீனாவின் இயிலின் மாகாணத்திலுள்ள மிகப்பெரிய நகரமான இயிலின் நகரத்தில் இவர் பிறந்தார். கோங்குவா மாவட்டத்தின் குவாங்சௌ நகரத்திலுள்ள மூதாதையர் வீட்டில் சென் பேன்வென் பிறந்தார். தேசிய தென்மேற்கு இணைப்பு பல்கலைக்கழகத்தில் இவர் வேதியியல் பயின்றார்.
நாஞ்யிங் பல்கலைக்கழகத்தில் கற்பித்துக் கொண்டிருந்த இவர் சீன அறிவியல் கல்விக் கழகத்தில் கல்வியாளராகத் தேர்ந்தெடுக்கப்பட்டார்.

2017 ஆம் ஆண்டு சூலை மாதம் 4 ஆம் நாள் தன்னுடைய நூறாவது வயதில் இவர் இறந்தார்.

மேற்கோள்கள் 

1916 பிறப்புகள்
2017 இறப்புகள்
வேதியியலாளர்கள்
சீன அறிவியலாளர்கள்
மார்கோசு நோகுவேரா எபர்லின்

மார்கோசு நோகுவேரா எபர்லின்  (Marcos Nogueira Eberlin) பிரேசில் நாட்டைச் சேர்ந்த ஒரு வேதியியலாளர் ஆவார். பிரேசில் நாட்டிலுள்ள காம்பினாசு பல்கலைக்கழக வேதியியல் நிறுவனத்தின் பேராசிரியராகவும் இருந்தார். 1959 ஆம் ஆண்டு மார்ச்சு மாதம் 4 ஆம் தேதி இவர் பிறந்தார்.  பிரேசிலிய அறிவியல் கல்விக் கழகத்தின் உறுப்பினராக உள்ள இவர் 2005  ஆம் ஆண்டு பிரேசிலிய தேசிய அறிவியல் அறிஞர் தகுதியையும் 2016 ஆம் ஆண்டு  தாம்சன் பதக்கத்தையும்  பெற்றார். 

எரிவாயு நிலை அயனி வேதியியலில் தனது ஆய்வுப் பணியின் போது எபர்லின் வினை என்ற வேதி வினையை எபர்லின் கண்டுபிடித்தார். இவரும் இவரது ஆய்வுக் குழுவும் பொருண்மை நிறமாலை அளவீடுகளில் பயன்படுத்தப்படும் அயனியாக்கம் தொடர்பான நுட்பத்தை (எளிய சுற்றுச்சூழல் ஒலி தெளிப்பு அயனியாக்கம்) அறிமுகப்படுத்தினர்.  

பிரேசிலின் அறிவார்ந்த வடிவமைப்புக் கோட்பாட்டை எபர்லின் ஆதரித்தார். அதாவது அறிவியல் முறைகளுக்கு இணக்கமில்லாத ஆனால் அறிவியல் மற்றும் உண்மைகள் சார்ந்த நம்பிக்கைகள், அறிக்கைகள் தொடர்பான விரிவுரைகளையும் இவர் வழங்கினார். டார்வினிசத்தை எதிர்க்கும் கருத்து வேறுபாட்டு அறிக்கையில் எபர்லின் கையெழுத்திட்டார்.  மேலும் இவர் ஒரு படைப்பாளியும் ஆவார். பரிணாமக் கோட்பாடு ஒரு தவறான கோட்பாடு என்பது இவர் கருத்தாகும்.  

இவரது மகள், லிவியா எசு. எபர்லின் என்பவரும் ஒரு வேதியியலாளர் ஆவார். புற்றுநோயைக் கண்டறிய பொருண்மை நிறமாலையைப்  பயன்படுத்துவது குறித்த ஆராய்ச்சிக்காக 2018 ஆம் ஆண்டு மேக் ஆர்தர் உறுப்பினர்கள் திட்டத்தில் "மேதை " பரிசை இவர் வென்றார். கள்ளப் பணத்தைக்  கண்டறிய பொருண்மை நிறமாலையைப் பயன்படுத்தும் திட்டத்தில் எபெர்லின் மற்றும் அவரது மகள் இருவரும் இணைந்து பணியாற்றினர்.

மேற்கோள்கள்

வெளி இணைப்புகள் 
Page at University of Campinas
Waters Biography 

1959 பிறப்புகள்
வாழும் நபர்கள்
வேதியியலாளர்கள்
பிரேசில் அறிவியலாளர்கள்
நல்லூர் ஊராட்சி (திருவண்ணாமலை)

நல்லூர் ஊராட்சி (Nallur Gram Panchayat), தமிழ்நாட்டின் திருவண்ணாமலை மாவட்டத்தில் உள்ள தெள்ளார் வட்டாரத்தில் அமைந்துள்ளது. இந்த ஊராட்சி, வந்தவாசி சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2739 ஆகும். இவர்களில் பெண்கள் 1277 பேரும் ஆண்கள் 1462  பேரும் உள்ளனர்.

அடிப்படை வசதிகள் 
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

சிற்றூர்கள் 
இந்த ஊராட்சியில் அமைந்துள்ள சிற்றூர்களின் பட்டியல்:
# நல்லூர் காலனி
 நல்லூர் பழைய காலனி
 பெரியகுப்பம்
 நல்லூர்
 இருளர் காலனி

மேற்கோள்கள் 

த. இ. க. ஊராட்சித் திட்டம்
திருவண்ணாமலை மாவட்ட ஊராட்சிகள்
ஈரோடு மாவட்டக் காவல்

ஈரோடு மாவட்டக் காவல் என்பது தமிழ்நாடு காவல்துறையின் ஈரோடு மாவட்டக் காவல் பிரிவு ஆகும். இது ஈரோடு மாவட்ட எல்லைகளை தன் செயல் எல்லையாகக் கொண்டு செயல்படம் மாவட்டக் காவல்துறை அமைப்பு ஆகும். இதற்கு தலைமையாக இந்திய காவல் பணியின் மூலம் காவல் கண்காணிப்பாளர் நியமிக்கப்படுகிறார்.

இதன் தலைமையகமான காவல் கண்காணிப்பாளர் அலுவலகம் பன்னீர்செல்வம் பூங்கா அருகே செயல்படுகிறது.

மாநகரக் காவல் 
ஈரோடு மாவட்டத்தின் தலைநகரான ஈரோடு நகரம் 2008 லிருந்து மாநகராட்சியாகத் தரம் உயர்த்தப்பட்டுள்ள போதும், ஈரோடு நகருக்கான மாநகரக் காவல் ஆணையரகம் உருவாக்கும் கருத்துரு இன்னும் அதிகாரப்பூர்வமாக அறிவிக்கப்படாமல் பரிசீலனையில் உள்ளது.

காவல் உட்கோட்டங்கள் 
இந்த அமைப்பின் கட்டுப்பாட்டில் ஐந்து காவல் உட்கோட்டங்கள் உள்ளன. ஒவ்வொரு உட்கோட்டத்திற்கும் ஒரு காவல் துணைக் கண்காணிப்பாளர் நியமிக்கப்பட்டு செயல்படுகிறது. 

 ஈரோடு நகர உட்கோட்டம் (பன்னீர்செல்வம் பூங்கா)
 ஈரோடு புறநகர் (ஊரகம்) உட்கோட்டம் (பெருந்துறை)
 பவானி உட்கோட்டம்
 கோபிசெட்டிபாளையம் உட்கோட்டம்
 சத்தியமங்கலம் உட்கோட்டம்

காவல் நிலையங்கள் 
ஈரோடு மாவட்டக் காவல் துறையின் கட்டுப்பாட்டில் உள்ள காவல் நிலையங்கள்.

மேற்கோள்கள் 

ஈரோடு மாவட்டம் 
தமிழ்நாடு காவல்துறை
காரல் போவாலியசு

காரல் எரிக் அலெக்சாண்டர் போவாலியசு (Carl Erik Alexander Bovallius) சுவீடன் நாட்டைச் ஓர் உயிரியலாளர் மற்றும் தொல்பொருள் ஆராய்ச்சியாளர் ஆவார். இவர் 1849 ஆம் ஆண்டு சூலை மாதம் 31 ஆம் நாள் பிறந்தார். காரல் எரிக் அலெக்சாண்டர் போவாலியசு 1907 ஆம் ஆண்டு நவம்பர் மாதம் 8 ஆம் நாள் இறந்தார்.

வாழ்க்கை 
போவாலியசு 1868 ஆம் ஆண்டு உப்சாலாவில் மாணவராகச் சேர்ந்து 1875 ஆம் ஆன்டு முனைவர் பட்டம் பெற்றார். போவாலியசு, அறிவியல் நோக்கங்களுக்காக, சுவீடன் மற்றும் நோர்வே கடற்கரை பகுதிகளில் பயணம் மேற்கொண்டார்.

1881-83 ஆம் ஆண்டுகளில் இவர் இலத்தீன் அமெரிக்காவில் விலங்கியல் மற்றும் இனவியல் ஆய்வுகளை மேற்கொண்டார், 1890 ஆம் ஆண்டின் பிற்பகுதியில் இவர் தன்து நாட்டுக்குத் திரும்பினார்.

1881 ஆம் ஆண்டு பயணத்தைத் தொடங்கிய காரல் போவாலியசு பண்டைய இடங்களைத் தேடியடைந்து மத்திய அமெரிக்காவையும் குறிப்பாக நிகரகுவாவையும் ஆராய்ந்தார். நிகாரகுவாவின் தொல்லியல் தளங்களான ஒமெட்டிப் மற்றும் சாபாடெரா போன்ற பகுதிகளையும் உள்ளூர் பழங்குடியினரின்  இனவரைவியலில் ஆய்வுகளையும் மேற்கொண்டார்.

இவரது நினைவாக ரினோபோத்ரியம் போவல்லி  என்று ஒரு பாம்பு வகைக்கு பெயரிடப்பட்டுள்ளது.

மேற்கோள்கள் 

1849 பிறப்புகள்
1907 இறப்புகள்
சுவீடன் உயிரியலாளர்கள்
2,3-சைலிடின்

2,3-சைலிடின் (2,3-Xylidine) என்பது C6H3(CH3)2NH2  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். சைலிடினின்களின்  மூலக்கூற்று வாய்ப்பாடும் வேறுபட்ட கட்டமைப்பும் கொண்ட பல்வேறு மாற்றியன்களில் 2,3-சைலிடினும் ஒரு வகை மாற்றியனாகும். நிறமற்ற பாகுத்தன்மை கொண்ட நீர்மமாக இது காணப்படுகிறது. மெபெனமிக் அமிலம் என்ற மருந்தையும் சைலாகுளோர் என்ற களைக்கொல்லியையும் தயாரிக்க 2,3-சைலிடின் பயன்படுகிறது.

மேற்கோள்கள் 

அனிலின்கள்
கரிமச் சேர்மங்கள்
ஜூனோ (திரைப்படம்)

ஜூனோ (Juno) 2007 ஆம் ஆண்டு வெளிவந்த நகைச்சுவை நாடகத் திரைப்படமாகும். எலன் பேஜ் இத்திரைப்படத்தின் முக்கிய கதாப்பாத்திரத்தில் நடித்துள்ளார். மைக்கேல் செரா, ஜெனிபர் கார்னர், ஜேசன் பேட்மன், ஆலிசன் ஜேன்னி மற்றும் ஜே. கே. சிம்மன்சு ஆகியோரும் நடித்துள்ளனர். பிப்ரவரி முதல் மார்ச்சு 2007 வரை திரைப்பிடிப்பு  வான்கூவர், பிரிட்டிசு கொலம்பியாவில் நடைப்பெற்றது செப்டம்பர் 8, 2007 அன்று தொராண்டோ திரைப்பட விழாவில் வெளியிடப்பட்டது.

இத்திரைப்படம் சிறந்த அசல் திரைக்கதையிற்கான ஆசுக்கர் விருதினை வென்றது. மேலும் மூன்று ஆசுக்கர் விருதுகளுக்கு பரிந்துரை செய்யப்பட்டது. திரைப்படத்திற்கான செலவுகள் அனைத்தும் வெறும் 21 நாட்களில் திரும்பப்பெற்றது.

விருதுகள்
 80ஆவது அகாதமி விருதுகள்
 சிறந்த அசல் திரைக்கதை – டியாப்ளோ கோடி
 பிரித்தானிய அகாடமி திரைப்பட விருதுகள்

பரிந்துரைகள்
 80ஆவது அகாதமி விருதுகள்
 சிறந்த திரைப்படம்
 சிறந்த இயக்குநர்
 சிறந்த நடிகை – எலன் பேஜ்

மேற்கோள்கள்

வெளியிணைப்புகள் 

 
 
 
 

2007 திரைப்படங்கள்
அமெரிக்க நகைச்சுவை-நாடகத் திரைப்படங்கள்
அமெரிக்கத் திரைப்படங்கள்
ஆங்கிலத் திரைப்படங்கள்
பாஃப்டா விருதினை வென்ற திரைப்படங்கள்
கிறிசுடின் வனீசா சியோங்

Kristine வனேசா Tadiwan Chiong பிலிப்பைன்ஸ் நாட்டின்   அரசியல்வாதி ஆவர். அவர்  நாகா எனும் நகரின் மேயராக பணியாற்றினார். இவர்  2016 முதல் 2019 வரை மேயராக பணியாற்றினார். அவர் 2019 தேர்தலில் துணை மேயராக போட்டியிட்டு தனது தந்தை வால்டெமர் சியோங்குடன் சேர்ந்து வெற்றி பெற்றார். மார்ச் 16, 2020 அன்று மூத்த சியோங் தனது ராஜினாமாவை அறிவித்த பின்னர் அவர் மேயர் பதவியை ஏற்றுக்கொண்டார்.

குறிப்புகள் 

வாழும் நபர்கள்
இன்ஃபுளுவென்சா ஏ வைரசு

தீநுண்மி நெகர்னவிரிகோட்டாஆர்டர்:ஆர்த்தோமைக்சோவிரிடே
இன்ஃபுளுவென்சா ஏ வைரசு பறவைகள் மற்றும் சில பாலூட்டிகளுக்கு இன்ஃப்ளூயன்ஸாவை ஏற்படுத்துகிறது. மேலும் ஆர்த்தோமைக்சோவிரிடே என்ற வைரசு குடும்பத்தின் ஆல்பைன்ஃப்ளூயன்சவைரசுன் பேரினத்தின் ஒரே இனமாகும் . இன்ஃபுளுவென்சா ஏ வைரசுகள் உள்நாட்டு கோழிகள் மற்றும் மனிதர்களிடமும் கடுமையான சுவாச நோயை ஏற்படுத்துகின்றன, இது அரிதாகவே ஏற்ப்படும். சில நேரங்களில் வைரசுகள் காட்டு நீர்வாழ் பறவைகளிலிருந்து உள்நாட்டு கோழிக்கு பரவுகின்றது, இந்த நேரங்களில் மனிதர்களிடம் காய்ச்சல் மற்றும் தொற்றுநோய்க்கு வழிவகுக்கும்.

 இன்ஃபுளுவென்சா ஏ வைரசுகள் H எண் (வகை படி பெயரிடப்பட்ட ஹேமக்ளூட்டினின் (Hemagglutinin) (இன்ஃபுளுவென்சா) மற்றும் நியூராமினிடேஸ் (Neuraminidase) அறியப்பட்ட 18 வெவ்வேறு எச் பிறபொருளெதிரியாக்கி (எச் 1 முதல் எச் 18 வரை) மற்றும் 11 வெவ்வேறு வகையான நோய் எதிர்ப்பாற்றலை இழக்க செய்யும் (என் 1 முதல் என் 11 வரை) உள்ளன. எச்18என்11 பெருவியன் வெளவால் 2013 இல் கண்டுபிடிக்கப்பட்டது.

மாறுபாடுகள் மற்றும் துணை வகைகள் 
இன்ஃப்ளூயன்சா வகை ஏ வைரசுகள் இரைபோ கருவமிலம் அல்லது ஆர்.என்.ஏ. வைரசுகளின் புரதங்களின் அடிப்படையில் துணை வகைகளாக வகைப்படுத்தப்படுகின்றனது.

 எச் (H) = ஹேமக்ளூட்டினின், செங்குருதியணுக்கள் திரட்டுவதற்கு காரணமான ஒரு புரதம். 
 என்(N) = நியூராமினிடேசு, மோனோசாக்கரைடு சியாலிக் அமிலத்தின் கிளைகோசிடிக் பிணைப்புகளைத் துடைக்கும் ஒரு நொதி (முன்னர் நியூராமினிக் அமிலம் என்று அழைக்கப்பட்டது)

பல ஆய்வுகளுக்கு பிறகு சிலவற்றிற்க்கு பெயரிடப்பட்ட முக்கிய வகைகள்:

 பறவைக் காய்ச்சல் 
 மனிதர்களுக்கு வரக்கூடிய காய்ச்சல் 
 எச்1.என்1 சளிக்காய்ச்சல் 
 குதிரை காய்ச்சல் 
 கோரைன் இன்ஃபுளுவென்சா

 கோழிப்பண்ணையில் 1959-2003 இல் அதிக நோய்க்கிரும காய்ச்சலின் வெடிப்பு

வெளி இணைப்புகள் 
 நோய் கட்டுப்பாடு மற்றும் தடுப்பு மையங்களிலிருந்து எச்1.என்1 சளிக்காய்ச்சல் இன்ஃப்ளூயன்ஸா மற்றும் இன்ஃப்ளூயன்ஸா தொற்றுநோய்கள் 
 உலக சுகாதார அமைப்பிலிருந்து பறவைக் காய்ச்சல் கேள்விகள் 
 உணவு மற்றும் வேளாண் அமைப்பிலிருந்து பறவை காய்ச்சல் தகவல் 
 அமெரிக்க அரசாங்கத்தின் பறவைக் காய்ச்சல் தகவல் வலைத்தளம் 
 நோய் தடுப்பு மற்றும் கட்டுப்பாட்டுக்கான ஐரோப்பிய மையம்

மேற்கோள்கள் 

நோய்கள்
தீ நுண்மங்களால் ஏற்படும் நோய்கள்
ஜேசன் பேட்மன்

ஜேசன் கென்ட் பேட்மன் (Jason Kent Bateman) (பிறப்பு சனவரி 14, 1969) ஒரு அமெரிக்க நடிகர், இயக்குநர் மற்றும் தயாரிப்பாளர்  ஆவார். 1980களில் தொலைக்காட்சித் தொடர்களில் நடிக்கத்துவங்கினார். அர்ரெசுடட் டெவலப்மென்ட் தொடரில் நடித்ததற்காக கோல்டன் குளோப் விருது மற்றும் சாட்டில்லைட் விருதுகளை வென்றுள்ளார். சூடோபியா அசைவூட்டத் திரைப்படத்தில் குரல் குடுத்துள்ளார்.
நெற்ஃபிளிக்சு தொடர் ஒசார்க் இனை இயக்கி நடித்துள்ளார். இதற்காக சிறந்த தொலைக்காட்சித் தொடர் இயக்குநர்கான எம்மி விருதினை வென்றார்.

மேற்கோள்கள்

வெளியிணைப்புகள்

 
 
 Jason Bateman at Emmys.com

1969 பிறப்புகள்
வாழும் நபர்கள்
இருபதாம் நூற்றாண்டு அமெரிக்க ஆண் நடிகர்கள்
இருபத்தொராம் நூற்றாண்டு அமெரிக்க ஆண் நடிகர்கள்
அமெரிக்க ஆண் திரைப்பட நடிகர்கள்
அமெரிக்க ஆண் தொலைக்காட்சி நடிகர்கள்
ஆங்கில அமெரிக்கர்கள்
அமெரிக்கத் திரைப்பட இயக்குநர்கள்
வெற்றி நாள் (மே 9)

வெற்றி நாள் (Victory Day 1945 ஆம் ஆண்டில் நாட்சி செருமனியின் சரணடைதலை நினைவுகூரும் விடுமுறை நாள் ஆகும். 1945 மே 8 மாலையில் (மாஸ்கோ நேரம் மே 9 நள்ளிரவிற்குப் பின்னர்) செருமனி சரணடைந்தமை கையெழுத்திடப்பட்டதை அடுத்து, சோவியத் ஒன்றியத்தின் 15 குடியரசுகளால் இந்நாள் முதன் முதலில் நினைவுகூரப்பட்டது. சோவியத் அரசு பெர்லினில் கையெழுத்திடும் விழா முடிவடைந்தவுடன் அதனை மே 9 அதிகால அறிவித்தது. 1945 ஆம் ஆண்டில் அதிகாரபூர்வமாக அறிவிக்கப்பட்டாலும், 1965 ஆம் ஆண்டிலேயே இந்நாள் தொழிலாளர் அல்லாத அனைவருக்குமான விடுமுறை நாளாக சில சோவியத் குடியரசுகளில் மட்டுமே அறிவிக்கப்பட்டது.

கிழக்கு செருமனியில், மே 8 வெற்றி நாள் 1950 முதல் 1966 வரை கொண்டாடப்பட்டு வந்தது. பின்னர் 1985 இல் 40-வது நிறைவு நாள் கொண்டாடப்பட்டது. 1975 இல், சோவியத் முறையிலான "வெற்றி நாள்" மே 9 இல் கொண்டாடப்பட்டது. 2002 முதல், செருமனியின் மெக்லென்பூர்க்-வோர்போமர்ன் மாநிலம் தேசிய சோசலிசத்தில் இருந்து விடுதலை நாளாகவும் இரண்டாம் உலகப் போர் முடிவு நாளாகவும் கொண்டாடி வருகிறது.

1991 இல் சோவியத் ஒன்றியம் கலைக்கப்பட்டு உருசியக் கூட்டமைப்பு உருவானதில் இருந்து மே 9 ஐ அதிகாரபூர்வமாக அங்கீகரித்தது. இந்நாள் ஒரு வார இறுதியில் வந்தாலும், இதனை வேலை செய்யாத நாளாகவே கருதுகிறது (அதன் பின் வரும் திங்கட்கிழமை பொது விடுமுறை நாளாகும்).

இவற்றையும் பார்க்க
 ஐரோப்பாவில் இரண்டாம் உலகப் போரின் முடிவு
 வியட்நாம் ஒருங்கிணைப்பு நாள்

குறிப்புகள்

மேற்கோள்கள்

வெளி இணைப்புகள்

 Major photos period of time
 
 
 Interactive map of the Great Patriotic War between the USSR and Nazi Germany
 9 мая, 1991 год, Алма-Ата
 The Russian evening newscast featuring the celebrations of the 50th anniversary of V-E Day in Russia on C-SPAN
 
 

இரண்டாம் உலகப் போர்
உருசியா
பெலருஸ்
சியார்சியா
துருக்மெனிஸ்தான்
மல்தோவா
திரான்சுனிஸ்திரியா
மங்கோலியா
கசக்கஸ்தான்
கிர்கிசுத்தான்
தஜிகிஸ்தான்
சோவியத் ஒன்றியம்
இசுரேல்
மே சிறப்பு நாட்கள்
வெற்றி நாட்கள்
கக்கோரி இரயில் கொள்ளை

கக்கோரி இரயில் கொள்ளை (Kakori Conspiracy) சம்பவமானது இந்துசுத்தான் சோசலிசக் குடியரசு அமைப்பினரால் இந்திய விடுதலைப்போராட்டத்தின் ஒரு பகுதியாக ஆங்கில அரசுக்கு எதிராக அரங்கேற்றப்பட்ட கொள்ளை சம்பவமாகும். இது இன்றைய உத்தர பிரதேச மாநிலத்தின் லக்னோ நகருக்கு அருகிலுள்ள கக்கோரி என்னுமிடத்தில் 1925ம் ஆண்டு ஆகத்து திங்கள் 9ம் நாள் நிகழ்த்தப்பட்டது. இத்திட்டத்தை  ராம் பிரசாத் பிசுமில் மற்றும் அஷ்பகுல்லா கான் ஆகியோர் முன்னின்று நடத்தினர்.

நோக்கம் 

இந்துசுத்தான் சோசலிசக் குடியரசு அமைப்பானது ஆங்கில அரசாங்கத்தை அகிம்சை வழி அல்லாத புரட்சிகர பாதையில் எதிர்ப்பதற்காக தொடங்கப்பட்ட அமைப்பாகும். இவர்களின் ஆயுத தேவையை பூர்த்தி செய்ய போதுமான பணம் இல்லாத படியால் ஆங்கில அரசாங்கம் இந்திய நாட்டின் வடக்கு மண்டல இருப்புப்பாதை வழி கொண்டு சென்ற அரசாங்கப் பணத்தை கொள்ளையடிப்பதாக முடிவு செய்யப்பட்டது.
ஆங்கில அரசாங்கத்தின் செல்வமெல்லாம் இந்தியர்களிடமிருந்து கொள்ளையடிக்கப்பட்டதாகும், எனவே அவர்களிடமிருந்து திருப்பி எடுப்பது குற்றமாகாது என இந்த கொள்ளைச்சம்பவத்தின் நியாயமாக வாதிடப்பட்டது. இந்த சம்பவம் ஆங்கில அதிகாரிகளை எதிர்த்து மட்டுமே நிகழ்த்தப்பட்ட போதிலும், தவறுதலாக இரயிலில் பயணம் செய்த சாதாரண பயணி ஒருவரும் கொல்லப்பட்டார்.

நிகழ்வுகள் 

1925ம் ஆண்டு ஆகத்து 9 அன்று அன்றைய வடக்கு மாகாணத்தின் சகரன்புரிலிருந்து லக்னோ நோக்கி சென்றுகொண்டிருந்த ஆங்கில அரசாங்க இரயில், கக்கோரி நெருங்கிய பொழுது திடீரென சங்கிலி இழுத்து நிறுத்தப்பட்டது.கண்ணிமைக்கும் நேரத்தில் காவலாளிகள் இருந்த அறைக்குள்ளே போராளிகள் நுழைந்தனர்.அவர்களின் அதிரடி தாக்குதலை காவலர்களால் சமாளிக்க இயலவில்லை. சுமார் ஒரு லட்சம் மதிப்புள்ள கிழக்கிந்திய பணம் கொள்ளையடிக்கப்பட்டது. இன்குலாப் சிந்தாபாத் என்று முழக்கமிட்டவாரே போராளிகள் பாய்ந்தோடினர்.

இவற்றையும் பார்க்கவும் 

இந்துசுத்தான் சோசலிசக் குடியரசு அமைப்பு

உசாத் துணை 

கக்கோரி இரயில் கொள்ளை - தகவல் 
கக்கோரி இரயில் கொள்ளை - இந்தியா டுடே

வெளி இணைப்புகள் 

 கக்கோரி இரயில் கொள்ளை - பிரித்தானிக்கா வலை தளத்தில்

1925
இந்தியாவில் குற்றங்கள்
லைசென்சு ராஜ்ஜியம்

லைசென்சு ராஜ்ஜியம் (License Raj) (அ) அனுமதிச்சீட்டு அரசியல் (அ) அனுமதிச்சீட்டு அதிகார வரம்புமீறல் என்பது விடுதலை அடைந்த இந்தியாவில் 1947 ல் இருந்து 1990 ம் ஆண்டு வரை நடைமுறையிலிருந்த வணிகத்தின் மீதான கடுமையான அரச கட்டுப்பாட்டு கொள்கைகளை குறிப்பதற்கு பயன்படுத்தப்படும் சொல்லாடலாகும். இக்காலக்கட்டத்தில் இந்தியாவில் வணிகம் செய்வதற்கு நிறைய அரசாங்க கட்டுப்பாடுகள் இருந்தன.தொழில் தொடங்குவதற்கான அனுமதியைப் பெற கடுமையான வழிமுறைகள் வகுக்கப்பட்டிருந்தன.அக்காலக் கட்டத்தில் ஒரு புதிய தொழில் தொடங்குவதற்கான அனுமதி பெறுவதில் பல்வேறு சிக்கல்கள் இருந்தன. இருமுவதற்கு அனுமதி தும்முவதற்கும் அனுமதி என்பது போல வணிகத்தின் ஒவ்வொரு நிலையிலும் அரசு அதிகாரிகளிடம் அனுமதி பெறும் நிலை இருந்தது. இதனால் தேவையற்ற கால தாமதமும், அதனால் பொருள் நட்டமும் ஏற்பட்டதாக ஒரு கருத்து நிலவுகிறது. மேலும் இத்தகைய கடுமையான கட்டுப்பாடுகள் முறை தவறிய ஊழலுக்கும், கையூட்டுக் கலாச்சாரத்திற்கும் வித்திட்டதாக பொருளாதார அறிஞர்கள் சிலர் வாதிடுகின்றனர். இந்தியா விடுதலை அடைந்தவுடன், நாட்டின் பொருளாதாரத்தை உயர்த்திப் பிடிக்கும் முழு பொறுப்பும் புதிதாய் அமைக்கப்பெற்ற அரசியல் சாசனத்தின் வழி வந்த இந்திய அரசின் தலையில் விழுந்தது.இதனை சமாளிக்க இந்திய அரசு பொருளாதாரத்தின் அனைத்துக் கூறுகளையும் கட்டில் வைக்க எண்ணியது.அதனால் வந்த வினையே லைசென்சு ராஜ்ஜியம் ஆகும்.

லைசென்சு ராஜ்ஜியத்திற்கான அவசியம்

இரு நூற்றாண்டுகளாக அந்நியர் ஆதிக்கத்திலிருந்த இந்தியா,விடுதலை அடைந்த நிலையில் 200 ஆண்டு தொடர்ச்சியான பொருளாதாரச் சீரழிவுகளால் தற் சார்பு அற்றும், மந்த நிலையிலும், குழப்ப நிலையிலும் இருந்தது. அதள பாதாளத்திலிருந்த பொருளாதாரத்தை மீட்டெடுத்து உயர்த்த வலிமையான கட்டமைப்புகள் தேவைப்பட்டன. சரியான திசையில் பொருளாதாரத்தை வழிநடத்த கடுமையான கட்டுப்பாடுகள் அவசியம் ஆயின. இதனையெல்லாம் கருத்தில் கொண்டே வணிகத்தின் ஒரு பகுதியான தொழில் தொடங்குவதற்கான அனுமதி பெறுவதில் கடும் கட்டுப்பாடுகள் விதிக்கப்பட்டன. நல்ல நோக்கத்தில்  ஏற்படுத்தப்பட்ட இத்தகைய கட்டுப்பாடுகளே பிற்காலத்தில் ஊழல் மற்றும் கையூட்டுச் சீரழிவுகளுக்கும் காரணமாயின. மாறி வரும் சூழ்நிலைக்கேற்ப கொள்கைகளையும், கோட்பாட்டுகளையும் மாற்றிக்கொள்ளாமையும் இதற்கு ஒரு காரணமாகும்.

இவற்றையும் பார்க்கவும்

தாராளமயமாக்கல்
உலகமயமாக்கல்
தனியார் மயமாக்கல்

உசாத்துணை

இந்திய பொருளாதாரக் கொள்கைகள்- சுதந்திரம் முதல் இன்று வரை 
இந்திய பொருளாதார சீர்திருத்தம் 1991

வெளி இணைப்புகள்
 லைசென்சு ராஜ்ஜியம் - ஒரு பார்வை

மேற்கோள்கள்

இந்தியப் பொருளாதாரம்